Di taggara n yixef-agi, ilmens n tesleḍt i nexdem i yiwudam, ad d-nessegzi d akken amaru Ɛmer Mezdad yefka azal meqrren i yiwudam-is deg wungal. Imi ad d-naf yefka-asen ismawen d tmagit, yerna daɣen yemmal-d tarudemt n yal yiwen seg-sen ilmend n uglam i asen-yettunefken, ama seg tama n tfekka neɣ n tnefsit, lebsa...., yal yiwen d acu d-yeglem deg-s. Mi ara nɣer aḍris, ad nḥulfu am wakken d wid yellan di tilawt, imi ayen d-yesugen d ayen tettidir tmetti taqbaylit s umata. Rrnu ɣur-s, ad d-naf assaɣenyemgaraden gar yiwudam ama dassaɣ n tidukkla neɣ n timarrewt neɣ n umnamer. S umata, iwudam yessemres umaru d nutni d lsas di lebni n teḥkayt, d nutni d sebba.